ร้านนี้มีชื่อร้านว่า Riverside park tak ตั้งอยู่ในเขตจังหวัดตาก อยู่ในอำเภอบ้านตากค่ะ
ร้านที่มีเนื้อที่ค่อนข้างกว้างขวางเลยค่ะ ตั้งแต่ป้ายที่ใหญ่มาก มองเห็นได้อย่างชัดเจนสุดๆ
และที่ร้านมีทั้งอาหาร เครื่องดื่มกาแฟสดและห้องน้ำสะอาด เหมาะกับการเป็นจุดแวะพักริมทาง

ร้านเป็นร้านริมแม่น้ำค่ะ มีพื้นที่ติดแม่น้ำเลย เราไปวันธรรมดาค่ะเลยไม่ค่อยมีคนเท่าไหร่
ร้านนี้มีอาหารด้วยนะคะ แต่เราแวะทานเครื่องดื่มกันค่ะ
เลือกที่นั่งริมแม่น้ำ เพราะทางร้านบอกว่าอากาศจะดีกว่า แดดไม่ค่อยร้อนค่ะ อากาศสบายมากๆ
ลมพัดเย็นๆเอื่อยๆค่ะ เราเลือกนั่งที่ระเบียงที่ยื่นลงไปในน้ำเลยค่ะ
เพราะว่าอยากจะเล่นให้อาหารปลา ที่ทางร้านบอกว่าปลาเยอะมากกกก 

มาดูที่เมนูกันดีกว่าค่ะสำหรับเมนูเครื่องดื่มร้านนี้มีกาแฟสดบริการค่ะ
แต่ที่เก๋คือเมนูลาเต้ที่มีสารพัดรสให้เลือกทั้งฮาเซลนัทลาเต้ บานาน่าลาเต้ เปปเปอมินต์ลาเต้
แมคคาเดเมียลาเต้ วนิลาลาเต้ และถ้าใครไม่ทานกาแฟก็ยังมีเมนูชานม ชาเขียว
โกโก้ ชามะนาว หรือถ้าใครต้องการความสดชื่นก็มีเมนูพวกอิตาเลี่ยนโซดา
หลากหลายรสชาติเช่นกีวี่ สตรอเบอรี่ บลูเบอรี่

เสียดายที่ไม่มีพวกขนมเลยค่ะ มีแต่ขนมปังกรอบ อาจจะเป็นเพราะว่าไม่ใช่ช่วงเทศกาล
และเป็นวันธรรมดา คนเลยน้อย จึงไม่มีขนมให้ทาน
แต่ขนมปังกรอบก็อร่อยดีค่ะ ทดแทนกันพอได้แบบขำๆค่ะ

ตบท้ายด้วยการให้อาหารปลา ปลากเยอะมากจริงๆค่ะ สามารถซื้ออาหารปลาถุงละ 10 บาทเอง
อากาศก็ดีมากเลยค่ะ เย็นและสบาย ชิวมากๆ